**Pokémon Horizons** (בתרגום מילולי לעברית: **פוקימון אופקים**, נקראת ביפן: **מפלצות כיס: המסע של ליקו ורוי – ポケットモンスター: リコとロイの旅立**) היא סדרת אנימה שנוצרה כחלק מזיכיון "פוקימון" מבית נינטנדו. הסדרה נחשבת כהמשך של סדרת האנימה "פוקימון". הסדרה שודרה לראשונה ביפן ב-14 באפריל 2023 בערוץ TV Tokyo. הסדרה בוימה על ידי סאורי דאן ביחד עם דאיקי טומיאסו כמפיק בפועל, טאטסו יאג'ימה כבמאי משני ודאי סאטו (אנ') כאחראי תסריט. דמויות הסדרה עוצבו על ידי ראי יאמאזאקי ופסקול הסדרה הולחן על ידי קוניש (אנ').

הסדרה מבוססת על המשחקים "פוקימון שני וארגמן". הסדרה כבר לא מתמקדת בדמותו של אש קטצ'אם, אלא בשתי דמויות חדשות בשם ליקו, ילדה ממחוז פלדאה העונדת תליון מסתורי וברוי, ילד ממחוז קאנטו המחזיק באמתחתו פוכדור מסתורי. דמויות נוספות כוללות את חוקר הפוקימונים פריד ואת שותפו, קפטן פיקאצ'ו.

נעימת הפתיחה של הסדרה ביפן נקראת "יומן הלב הפועם" (ドキメキダイアリー, *Dokimeki Daiarī*) ומבוצעת על ידי הזמרת היפנית אסמי (אנ').

דמויות
------

### דמויות ראשיות

**ליקו**: הדמות הראשית בסדרה, ילדה ביישנית ומנומסת אשר מקבלת מסבתה תליון מסתורי. בהמשך, מתגלה שבתליון נמצא פוקימון שמציל את ליקו ממצבים מסוכנים. הפוקימון השותף שלה הוא ספריגטיטו אותו היא מקבלת בתחילת הסדרה. בהמשך הסדרה היא תופסת האטנה. היא מצטרפת לבולטי הוולט העולים כדי לדעת עוד על התליון שקיבלה מסבתה. 

**רוי**: ילד הרפתקן ושובב אשר מצטרף למתקלים החשמליים העולים בעיקר בזכות ליקו. מצא בעבר פוכדור עתיק, אך הוא לא ידע מה הפוכדור עושה. באחד הקרבות של המתקלים החשמליים נגד החוקרים, הפוכדור נפתח ויוצא ממנו רייקואזה בצבע שחור, מה שגורם לחוקרים לפרוש מהקרב ולעלות סקרנות במוחו של רוי. רוי אוהב את הספרים שאבא של ליקו מביא, אבל יום אחד הוא מוצא ספר בשם "ההרפתקן הקדום" אשר אהב בילדותו וגילה שם שלהרפתקן הקדום היו שישה פוקימונים. לכל אחד מהם יש כוח אחר שעזר לו. ליקו ורוי מבינים שהם כבר נחשפו לשני פוקימונים של ההרפתקן: ארבוליבה ורייקואזה. מכאן, הם מבינים שעליהם למצוא את כל הפוקימונים של ההרפתקן ולתפוס אותם בפוכדורים העתיקים. הפוקימנים שלו הם: פואקוקו ו-וואטרל. 

**פריד:** פרופסור לפוקימונים ומנהיג המתקלים החשמליים. הפוקימנים שלו הם: צ'ריזארד וקפטן פיקאצ'ו.

הפצה
----

ב-16 בדצמבר 2022 חברת "פוקימון" הכריזה שסדרת אנימה חדשה תעלה לאוויר ביפן ב-14 באפריל 2023 מיד לאחר שסדרת ספיישל בת 11 פרקים שמסכמת את מסעו של אש קטצ'אם (דמות הפרוטגוניסט בסדרה מאז תחילחתה) תשודר. קדימון ראשון לסדרה שוחרר ב-3 במרץ 2023 יחד עם תאריך שידור הסדרה.

קישורים חיצוניים
----------------

* Pokémon Horizons, ברשת החברתית אקס (טוויטר)
* "Pokémon Horizons", במסד הנתונים הקולנועיים IMDb (באנגלית)
* "Pokémon Horizons", באתר נטפליקס

הערות שוליים
------------

1. ↑  Ash and Pikachu's Journey Comes to an End After 26 Years, Yahoo Life (באנגלית אמריקאית)
2. ↑  "The Pokémon anime is moving away from Ash and Pikachu. We have questions". *Washington Post* (באנגלית אמריקאית). ISSN 0190-8286. נבדק ב-2023-04-22.
3. ↑  Nicole Carpenter, New characters take over Pokémon anime as Ash and Pikachu retire, Polygon, ‏2022-12-16 (באנגלית אמריקאית)
4. ↑  "Pokémon reveals Captain Pikachu, star of the new post-Ash Ketchum TV show". *Eurogamer.net* (באנגלית בריטית). 2023-02-24. נבדק ב-2023-04-22.
5. ↑  Ash Might Be Gone, But The New Pokémon Anime Will Still Star A New Pikachu, Kotaku, ‏2023-02-24 (באנגלית)
6. ↑  Hirun Cryer published, Pokemon anime replaces Pikachu with another Pikachu in a hat, gamesradar, ‏2023-02-24 (באנגלית)
7. ↑  Rebekah Valentine, The Pokémon Anime's Next Series Ditches Ash and Pikachu for Two New Protagonists, IGN, ‏2022-12-16 (באנגלית)
8. ↑  The First Pokémon Season Without Ash Gets First Real Trailer, Kotaku, ‏2023-03-03 (באנגלית)